cyanic-selkie/wikianc huggingface dataset:
Jussi Nättinen
Ura
Nättinen on JYPin kasvatti. Hän oli kaudella 2002–2003 seuran C-nuorten paras pistemies ja maalintekijä tehoilla 11+6=17. Kevään 2003 pudotuspeleissä Nättinen oli JYPin paras maalintekijä kolmella osumallaan. Kaudella 2004–2005 hän voitti seuran B-nuorten sisäisen piste-, maali- ja syöttöpörssin tehoilla 13+15=28. Kauden 2005–2006 päätteeksi Nättinen voitti A-nuorten Suomenmestaruuden. Kaudella 2006–2007 hän voitti sarjan karsintasarjan maalipörssin kahdeksalla osumallaan. Kauden 2007–2008 päätteeksi Nättinen voitti A-nuorten SM-pronssia.
Kaudeksi 2015–2016 Nättinen palasi Mestikseen ja siirtyi nousijajoukkue Kokkolan Hermeksen riveihin. Hänet nimettiin joukkueen kapteeniksi. Nättinen oli kevään 2016 pudotuspeleissä kolmella osumallaan Hermeksen paras maalintekijä Niklas Appelgrenin ja Robert Rooban kanssa. Kaudella 2016–2017 hän oli runkosarjassa joukkueen kolmanneksi paras maalintekijä ja neljänneksi paras pistemies tehoilla 16+23=39.
Helmikuussa Nättinen siirtyi ottelukohtaisella, alustavasti muutaman päivän mittaisella sopimuksella kasvattajaseuransa JYPin SM-liigajoukkueeseen. Joukkueessa pelasi myös hänen pikkuveljensä Joonas. Nättinen teki näin ollen liigadebyyttinsä 30-vuotiaana 2. helmikuuta 2018 vieraissa Helsingin IFK:ta vastaan. Hänet merkittiin JYPin kakkosketjun keskushyökkääjäksi laidoilleen Robert Rooba ja toinen liigadebytantti Riku Sihvonen. JYP lähti otteluun poikkeuksellisella kokoonpanolla, sillä joukkue pelasi viiden päivän sisään neljä ottelua ja halusi antaa levon valtaosalle runkopelaajistaan myös neljä päivää myöhemmin pelattavaa CHL:n finaalia ajatellen. JYPin kokoonpanossa esiintyi kaikkiaan peräti seitsemän liigadebytanttia sekä useita pääasiassa Mestiksen puolella pelanneita sopimus- ja lainapelaajia. Nättinen sai ottelussa jääaikaa 17.26 minuuttia. Viisi päivää myöhemmin hän teki JYPin kanssa loppukauden kattavan jatkosopimuksen. Nättinen pelasi joukkueessa seitsemän runkosarjaottelua ilman tehopisteitä, mutta hän ei mahtunut pudotuspeleissä JYPin kokoonpanoon. Nättinen pelasi myös kaksi ottelua lainalla Mestis-joukkue KeuPa HT:ssä.
Jack Mercer
Ura
Mercer aloitti työskentelemään animaattorina Tweeningin roolissa Fleischer Studiosilla 1930-luvulla. Hän työskenteli myös ääninäyttelijänä ja teki ensimmäisen roolinsa vuonna 1933 Fleischer Studiosin Betty Boop's Penthouse lyhytanimaatioon, jossa Betty Boopin äänenä toimi Mae Questel. Kaksi vuotta myöhemmin Mercer korvasi William Costellon Kippari-Kallen äänenä. Mercerin ensimmäinen rooli Kippari Kallena oli lyhytanimaatiossa King of the Mardi Gras, jonka jälkeen Mercer toimi hahmon roolissa aina 1980-luvulle saakka. Hän myös käsikirjoitti useat Kippari-Kalle animaatiot Fleischer Studiosille. Mercer teki myöhemmin ensimmäisen animaatiosarjansa Kippari-Kallen roolissa 1960-luvulla Popeye the Sailorissa ja sitä ennen hän oli myös Felix-kissan roolissa sarjassa Felix-ihmekissa. Myöhemmin Mercer oli myös Hanna-Barberan tuottamassa The All-New Popeye Hour piirrossarjassa Kippari-Kallen roolissa.
Helmikuun manifesti
Heidenin komissio
Helsingissä kokoontui loka–marraskuussa 1890 kenraalikuvernööri Heidenin johtama komissio, jonka oli määrä tarkistaa Pietarista lausuntokierrokselta palannut Weissenbergin komitean mietintö. Komission piti muodostua Heidenista ja kahdeksasta suomalaisesta senaattorista, mutta Heiden kutsui lisäksi mukaan yhden asiantuntijan Venäjän oikeusministeriöstä ja kaksi valtakunnanneuvoston kodifikaatio-osastosta, jolloin komissiosta tuli käytännössä suomalais-venäläinen sekakomitea. Suomalaisina jäseninä olivat senaatin oikeus- ja talousosastojen varapuheenjohtajat J. Ph. Palmén ja Samuel Werner von Troil sekä senaattorit Theodor Cederholm, August Nybergh, Emil Streng, Victor Napoleon Procopé, K. F. Ignatius ja Johan Gustaf Sohlman. Venäläisinä jäseninä olivat kodifikaatio-osaston Kronid Malyšev ja Pjotr Haritonov sekä oikeusministeriön Aleksandr Hvostov. Komission sihteerinä ja tulkkina toimi lehtori K. I. Jakubov.
Bungen sekakomitea
Heidenin komission pöytäkirjat ja eriävät lausunnot lähetettiin Weissenbergin komitean mietintöä tarkastamaan asetetulle senaatin valiokunnalle. Senaatin lausunto asiasta valmistui lopulta toukokuussa 1891. Se esiteltiin keisari Aleksanteri III:lle keväällä 1892 samassa yhteydessä edellä mainitun Heidenin vastaesityksen kanssa, mutta tätä ennen oli jo ehtinyt tapahtua uusi käänne. Heiden oli laatinut vastaesityksensä johdannoksi laajan muistion, jonka hän esitteli keisarille erikseen jo joulukuussa 1891. Tällöin keisari päätti asettaa Venäjän entisen finanssiministerin Nikolai Bungen johtaman venäläis-suomalaisen sekakomitean laatimaan sääntöjä yleisen ja paikallisen lainsäädännön suhteista. Komitea lienee ollut joko Heidenin tai valtakunnanneuvoston kodifikaatio-osaston ajatus.
Asevelvollisuuslakiesitys, Kuropatkin ja Bobrikov
thumb|left|Venäjän sotaministeri [[Aleksei Kuropatkin vuonna 1898.]] Venäjän pääesikunnassa valmistui toukokuussa 1898 Dandevillen komitean työhön perustunut esitys Suomen uudeksi asevelvollisuuslaiksi. Sen lähtökohtana oli Suomen oman sotaväen lakkauttaminen ja Venäjän asevelvollisuuden ulottaminen Suomeen Miljutinin ja Vannovskin aiempien yhden­mukaisuus­vaatimusten mukaisesti. Hanketta ajoi voimakkaasti eteenpäin uusi sotaministeri Aleksei Kuropatkin, joka piti armeijan yhdenmukaistamista välttämättömänä. Hän näki sen alkuna laajemmallekin Suomen yhdistämiselle keisarikuntaan, sillä palveleminen venäläisissä joukoissa tekisi Suomen nuorukaisista venäjäntaitoisia ”kunnon venäläisiä”.
Koska oli todennäköistä, että Suomen valtiopäivät eivät hyväksyisi uutta asevelvollisuuslakia, tahtoi Kuropatkin ottaa kysymyksen käsittelyn pois niiden päätösvallasta. Ensin hän kuitenkin hankki keisarilta ukaasin valtiopäivien kokoon kutsumiseksi. Ministerivaltiosihteeri von Daehnille oli äskettäin yllättäen myönnetty hänen edellisvuonna pyytämänsä ero, ja virkaatekeväksi ministerivaltiosihteeriksi oli tullut hänen kokematon apulaisensa Procopé, jonka Kuropatkin onnistui ohittamaan asioiden valmistelussa. Procopé sai päätöstä muutettua sen verran, että tavanomaisten valtiopäivien sijasta tammikuuksi 1899 kutsuttiin koolle ylimääräiset valtio­päivät. Nikolai II allekirjoitti 19. heinäkuuta 1898 ukaasin ylimääräistä valtiopäivistä.
Koska Suomen asevelvollisuusasia koski koko valtakunnan etuja, Kuropatkinin mielestä Suomen valtiopäivillä oli oikeus antaa lakiesityksestä pelkästään neuvoa-antava lausunto, ja sekin saisi koskea vain käytännön toteutukseen liittyviä yksityiskohtia eikä lakiesityksen ”oleellisia osia”. Nikolai II nimitti asiaa pohtimaan neuvottelukunnan, jonka puheenjohtajaksi tuli pyhän synodin yliprokuraattori Konstantin Pobedonostsev ja muiksi jäseniksi Kuropatkin, Bobrikov, Heiden, Procopé, Frisch, oikeusministeri Nikolai Muravjov sekä silloinen vt. kenraalikuvernööri Stepan Gontšarov. Neuvottelukunta päätti 14. elokuuta, että Suomen valtiopäivät saisivat käsitellä lakiesitystä kokonaisuudessaan, mutta vain antaakseen lausunnon. Kuropatkin vastusti yksinään päätöstä.
Helmikuun manifestin laatiminen salaisessa neuvottelukunnassa
Jo tätä ennen senaatin toiminta oli kuitenkin johtanut myös toiseen tapahtumakulkuun: Kuropatkin ja Bobrikov päättivät 12. joulukuuta, että asevelvollisuuslain tulevaa käsittelyä varten olisi julkaistava erityinen ukaasi, jossa määriteltäisiin Suomea koskevien yleisvaltakunnallisten lakien säätämisjärjestys. Pohjana voitaisiin käyttää Bungen komitean venäläisen enemmistön mietintöä, johon Bobrikov oli tutustunut uuteen virkaansa valmistautuessaan.
Venäläisten ja suomalaisten tulkinnat manifestista
Bobrikov katsoi Kuropatkinille lähettämässään kirjeessä suomalaisten olevan osittain oikeassa, sillä manifestin avulla Suomi voitaisiin ”vähitellen ja huomaamatta muuttaa kuvernementiksi”. Bobrikov pyrki ulottamaan itsevaltiuden Suomeen, mutta yleisvaltakunnallinen lainsäädäntöjärjestys oli vain yksi kohta hänen ohjelmassaan. Eräs venäläinen lehti kirjoitti manifestin mahdollisesta soveltamisalasta: ”Paitsi sotalaitosta, postia, sähkölennätinlaitosta ja tullia koskevia kysymyksiä tulee näihin kysymyksiin luultavasti lukea myös kysymykset perinnöstä, holhouksesta, oikeusalaan kuuluvista asioista, tuomioistuimien päätöksistä, satamista, konsuleista, henkivakuutusyhtiöstä, tavara­leimasta, kenraalikuvernöörin vallasta, kreikkalaisen papiston asemasta, venäläisistä kouluista jne.”
Suuri adressi
Pieni määrä suomalaisia piti helmikuun manifestia hyvänä asiana ja kieltäytyi allekirjoittamasta suurta adressia. Nämä olivat enimmäkseen tilattomaan väestöön kuuluvia, jotka uskoivat Suomessa talvella 1899 niin sanottujen laukkuryssien eli vienankarjalaisten kulkukauppiaiden mukana levinneisiin perättömiin huhuihin ”Venäjän lain” seurauksena toimitettavasta maanjaosta. On usein esitetty epäilys, että jokin venäläinen taho olisi järjestänyt venäläistämispolitiikkaa palvelevien huhujen levittämisen laukkuryssien avulla, mutta tätä ei ole voitu todistaa. Jotkut tilattomat ja työväestöön kuuluneet myös pitivät Suomen perustuslakien puolustamista hyödyttömänä, koska se ei parantanut heidän asemaansa.
Emilio Castillo
Castillo aloitti uransa kosketinsoittajana The Gotham City Crimefighters -yhtyeessä. Nähtyään soulia soittaneen The Spyders -yhtyeen, Emilio Castillo alkoi soittaa soul cover-kappaleita The Motownsin kanssa. Myöhemmin 1960-luvulla yhtyeeseen liittyi tenorisaksofonisti Stephen "Doc" Kupka, jonka ehdotuksestaan he alkoivat soittaa omia sävellyksiään. Samoihin aikoihin bändin nimeksi muutettiin Tower of Power.
Karl Linnas
Elämä
Linnaksen vanhemmat olivat August Julius Linnas ja Ida Emma Helene Park. Linnas kirjoitti ylioppilaaksi Hugo Treffnerin kymnaasista vuonna 1937. Tämän jälkeen hän opiskeli Tarton yliopistossa matematiikkaa, mutta ei koskaan valmistunut. Vuodesta 1937 lähtien hän oli virumaalaisten osakunnan Korporatsioon Vironian jäsen. Viron armeijassa hän kävi sotakoulun, jossa hänestä tehtiin luonnekuvaukseksi: "Pitäytyy kerran tekemässään päätöksessä ja on valmis kantamaan sen seuraukset". ("Jääb kord tehtud otsuse juurde kindlalt püsima ja vastutab tagajärgede eest.")
Karkotus
Joulukuussa 1986 Yhdysvaltain korkein oikeus määräsi, että Linnas oli karkotettava. Oikeusministeri Edwin Meese antoi Linnakselle kuukauden aikaa etsiä jokin toinen maa, joka myöntäisi hänelle turvapaikan. Panaman kanssa oltiin pääsemässä jo sopimukseen, mutta hanke kaatui, kun se päätyi julkisuuteen Yhdysvalloissa.
Rämeen olento
Rämeen olento on DC Comicsin sarjakuvissa esiintyvä kuvitteellinen kasvihumanoidiolento ja kasvillisuuden suojelija. Len Weinin ja Bernie Wrightsonin luoma hahmo esiintyi ensimmäisen kerran vuoden 1971 House of Secrets -sarjakuvan numerossa 92 yhden numeron mittaisena kauhutarinana. Sittemmin se liitettiin DC Comicsin jatkumoon ja teki esiintymisen 1972 nimikkosarjakuvassaan Swamp Thing, jossa alkuperäinen hahmo Alex Olsen korvattiin Alec Hollandilla. Rämeen olento on suolla elävä kasvismassasta koostuva vihreä jättikokoinen hirviö, joka syntyi Alec Holland -nimisen tutkijan jouduttua pommi-iskun kohteeksi. Hahmo seikkailee pitkäikäisessä nimikkosarjakuvassaan yrittäen suojella kotisuotaan, tai ympäristöä yleensä, erilaisilta yliluonnollisilta uhkilta.
Sarjakuvissa
Rämeen olento voi hallita mitä tahansa kasvielämää, hän voi saada sen taipumaan tahtonsa mukaan tai nopeuttaa sen kasvua. Tämä kontrolli ulottuu jopa muukalaiseen elämään, sillä hän paransi kerran Teräsmiehen infektiosta, jonka aiheutti altistuminen kryptonilaiselle kasville, joka sai hänet hulluksi ja hänen kehonsa polttamaan omat voimansa.
Kreationismin historia
Fundamentalismin esiinmarssi
Evoluutiota koulussa opettaneen John Scopes joutui maksamaan sakkoja, koska oli opettanut evoluutiota osavaltion lain vastaisesti. Fundamentalistit eivät tämän oikeudenkäynnin jälkeen nostaneet uusia oikeusjuttuja, mutta muutoin painostamalla, kirjastoja puhdistamalla ja oppikirjojen sisältöön vaikuttamalla saivat lopetetuksi evoluutioteorian opetuksen Yhdysvaltain kouluissa 40 vuodeksi. John Scopesin oikeudenkäynnistä tehtiin elokuva Joka tuuleen kylvää (Inherit The Wind).
Franceville
Franceville on Haut Ogoouén maakunnan pääkaupunki Gabonin kaakkoisosassa. Vuonna 2003 siellä oli noin, mikä teki siitä Gabonin kolmanneksi suurimman kaupungin.
Ari Tenhula
Ari Tenhula on ollut Liikkeellä marraskuussa -festivaalin taiteellisen toimikunnan jäsenenä 1996–2005 ja festivaalin taiteellisena johtajana vuodesta 2006 lähtien. Vuonna 2010 hänen työparikseen festivaalin taiteelliseen johtoon tuli Mikael Aaltonen. Tenhula toimi lukuvuoden 2007–2008 Teatterikorkeakoulun tanssitaiteen, opetusalana erityisesti nykytanssin tanssijantyö, avoimen professorin viran hoitajana. Vuonna 2008 hänet nimitettiin tanssitaiteen professorin virkaan.
Ammoniakki
Ominaisuudet
Ammoniakki on tavallisissa lämpötiloissa pistävänhajuinen, väritön ja ilmaa kevyempi kaasu. Sen sulamispiste on −77,7 °C ja kiehumispiste −33,4 °C. Se on huonosti palavaa, mutta sekoittuessaan ilmaan noin 19–25 % se muodostaa helposti räjähtävän seoksen.
Käyttö
Ammoniakkia on harkittu myös mäntämoottorin hiilettömäksi polttoaineeksi. Ammoniakki muistuttaa palamisominaisuuksiltaan metanolia.
Curt Lincoln
Irwin Goodman mainitsi Lincolnin kappaleessaan Kuin Ferrari: ”Viivoille saa tulla vaikka Curt Lincolnkin”.
Miika Koivisto
Seuraura
Koivisto siirtyi kaudeksi 2018–2019 vuoden mittaisella sopimuksella KHL-seura Dinamo Moskovaan. Hän teki tulokaskaudellaan 48 runkosarjaottelussa tehot 3+15=18 ja kuudessa pudotuspeliottelussa tehot 1+1=2. Hänet valittiin KHL:n tähdistöotteluun, mutta tapahtuma jäi Koivistolta kuitenkin väliin joulukuun 2018 lopulla tulleen leukamurtuman vuoksi, mikä piti hänet sivussa pari kuukautta. Kaudeksi 2019–2020 Koivisto siirtyi vuoden mittaisella sopimuksella Sveitsin National Leaguen SC Berniin. Hän ei kuitenkaan onnistunut vastaamaan häneen kohdistuneisiin odotuksiin, kun Koivisto teki 15 pelaamassaan ottelussa kaksi syöttöpistettä ja keräsi teholukeman –5. Hänen sopimuksensa purettiin marraskuussa 2019, jonka jälkeen Koivisto siirtyi kevääseen 2021 asti ulottuvalla sopimuksella Ruotsin SHL-liigan Växjö Lakers HC:hen. Hän oli loukkaantumisen vuoksi sivussa alkukauden 2020–2021 ja Koivisto palasi kaukaloihin vasta marraskuun 2020 lopulla. Hän voitti kauden päätteeksi Ruotsin-mestaruuden. Kesäkuussa 2021 Koivisto teki Lakersin kanssa kaksivuotisen jatkosopimuksen.
HMS Swift (G46)
Palvelus
Joulukuussa 1943 aluksella aloitettiin valmistajan koeajot. Alus valmistui 12. joulukuuta, joilloin se siirrettiin laivastolle vastaanottotesteihin. Tammikuussa 1944 aluksen miehistö oli koeajojen päättymisen ja varustamisen jälkeen koulutettavana Scapa Flowssa ennen aluksen liittymistään helmikuussa Kotilaivaston 23. hävittäjälaivueeseen.
Alus liittyi 6. helmikuuta HMS Obedientin ja HMS Verulamin kanssa Kuolan niemimaalta palaavaan saattueeseen RA56, josta ne erkanivat 9. helmikuuta palaten Scapa Flowhun. Alus saattoi 22. helmikuuta Mahrattan, HMS Savagen, HMS Matchlessin, HMS Meteorin, HMS Milnen, Obedientin, HMS Offan, HMS Onslaughtin, HMS Oribin, HMS Serapiksen, Verulamin ja HMS Vigilantin kanssa risteilijä HMS Black Princeä'', kun suojattiin Kuolan niemimaalle matkannutta saattuetta JW57, josta suojue erkani 28. helmikuuta määränpäähän saavuttuaan.
Luettelo Juice Leskisen sävellyksistä ja sanoituksista
Tämä on luettelo kaikista Juice Leskisen säveltämistä, sanoittamista sekä suomentamista kappaleista aakkosjärjestyksessä. Luettelosta löytyvät kaikki hänen itse levyttämänsä sekä muille tekemänsä kappaleet. Luetteloon merkittyjä tietoja ovat kappaleen nimi, Leskisen rooli kappaleessa, miltä äänitteeltä kappale löytyy sekä kappaleen julkaisuvuosi. Muille tehtyjen kappaleiden kohdalta löytyy ensin artisti tai yhtye, joka toimi kappaleen ensiesittäjänä, ja seuraavaksi kappaleen alkuperäinen julkaisu. Leskisen omissa kappaleissa on mainittu ensin hänen silloinen yhtyeensä ja sen jälkeen kappaleen äänite. Leskisen suomentamissa kappaleissa on mainittu alkuperäisen kappaleen nimi.
San Giuliano Milanese
Talous ja liikenne
San Giulianon länsiosassa on laaja teollisuusalue. Kaupungissa harjoitetaan muun muassa kemianteollisuutta. San Giulianon rautatieasema, Stazione di San Giuliano Milanese, sijaitsee rataosuudella Milano–Bologna. Saman rataosuuden varrella hieman lähempänä Milanoa sijaitsee Borgolombardon asema. San Giuliano kuuluu Milanon paikallisliikenteen piiriin. Maantie Strada statale 9 Via Emilia alkaa San Giulianosta ja kulkee kaakkoon kohti Riminiä.
Hasselblad
pienoiskuva|Logo pienoiskuva|Hasselblad 500 EL, jollaista käytettiin [[Apollo 11 -kuulennolla.]] Hasselblad on ruotsalainen valokuvausalan yhtiö. Vuonna 1841 nimellä F. W. Hasselblad & Co perustettu sekalaista tavaraa maahantuova yritys perusti valokuvauksen suosion kasvaessa kameroita myyvän osaston. Kun toiminta laajeni valokuvausalaa varten perustettiin 1909 itsenäinen yritys Hasselblads Fotografiska AB.
Kilimanjaron lumet (vuoden 2011 elokuva)
Kilimanjaron lumet on Robert Guédiguianin ohjaama ranskalainen draamaelokuva vuodelta 2011, joka perustuu Victor Hugon runoon Les pauvres gens.
Sosiologinen ajattelu
Sosiologinen ajattelu on Zygmunt Baumanin vuonna 1990 ilmestynyt kirja sosiologiasta.
Täyttä elämää – Junnu – Kotkan poikii ilman siipii
Täyttä elämää – Junnu – Kotkan poikii ilman siipii on Reijo Ikävalkon kirjoittama Juha ”Watt” Vainion elämäkerta, joka julkaistiin 1998. Kirjan kustansi Gummerus. Ikävalko haastatteli kirjaa tehdessään Vainion sukulaisia ja ystäviä, ja hän itse tapasi Vainion useaan otteeseen vuodesta 1976 hänen kuolemaansa 1990. Kirjan nimi viittaa Vainion kappaleeseen ”Kotkan poikii ilman siipii”.
Milliyet
Milliyet on vuonna 1950 perustettu turkkilainen sanomalehti.
Lehti myytiin 1980 Aydın Doğanille, ja siitä lähtien se on kuulunut Doğan Medya -lehtitaloon, joka julkaisee myös Hürriyetiä, Radikalia ja muita lehtiä. 1990-luvulla lehti on muuttanut linjaansa viihteellisempään suuntaan, ja sen verkkoversio sisältää muun muassa brittiläisistä The Sunista ja Daily Mailistä käännettyjä sensaatiouutisia.
Machinae Supremacy
Historia
Heinäkuussa 2007 Machinae Supremacy esiintyi Tukholmassa Kungliga Filharmonikerna -orkesterin kanssa Play!-videopelisinfoniassa. Esiintyminen oli menestys, ja yhtye pyydettiin vierailemaan saman vuoden lokakuussa Oslossa järjestettyyn konserttiin, jossa se esiintyi Kringkastingsorkestretin kanssa.
Osmo Kupiainen
Osmo Aukusti Kupiainen (10. toukokuuta 1909 Viipuri – 22. syyskuuta 1987 Tampere) oli suomalainen pesäpalloilija ja poliittinen vaikuttaja.
Mel Karmazin
pienoiskuva|Mel Karmazin vuonna 2004. Mel Karmazin (s. 24. elokuuta 1943 New York, New York) on yhdysvaltalainen yritysjohtaja ja liikemies, ja nykyinen Sirius XM:n toimitusjohtaja.
Pilvi
Tiivistymisjuovan synty
Tiivistymisjuova on pilvi, joka syntyy lähinnä lentokoneen pakokaasuun sisältyvästä vesihöyrystä, joka tiivistyy ja jäätyy sopivissa kosteus- ja lämpötilaoloissa. Pakokaasussa olevat muut hiukkaset toimivat tiivistymisytiminä. Tiivistymisjuovia syntyy tyypillisimmin 8–12 kilometrin korkeudessa.
Vaikutus lämpötilaan
Pilvet yhtäältä jäähdyttävät ja toisaalta lämmittävät maapalloa. Jäähdytysvaikutus on voimakkaampi: se syntyy siitä kun osa Auringon lämpösäteilystä ei pääse pilvien läpi maanpinnalle vaan absorboituu pilviin tai heijastuu niistä takaisin avaruuteen. Keväällä ja kesällä sää onkin viileämpi kun taivas on pilvien peitossa verrattuna selkeään säähän. Talvella pilvet kuitenkin myös estävät lämmön karkaamista maasta avaruuteen. Kun taivas talvella selkenee, pakkanen kiristyykin nopeasti.
Sään ennustaminen pilvistä
Korkealle taivaalle ilmaantuneet untuvapilvet voivat kertoa lämpimän rintaman lähestymisestä. Niiden tiheneminen harsopilviksi ja edelleen laskeutuminen verhopilviksi on merkkinä rintaman lähestymisestä edelleen. Aamuisten pienten kumpupilvien kasvu korkeammaksi kertoo ilmakehän kosteudesta ja saattaa ennakoida sadetta. Myös aamuiset kokkarepilvet ja vallinharjapilvet enteilevät sadekuuroja ja ukkosia myöhemmin päivällä.
Frenzy
Rooleissa
Hitchcock itse nähdään väkijoukossa aivan elokuvan alussa.
Hannu ja Kerttu (ooppera)
Viattomasta lastentarinasta on tehty myös rajumpia nykysovituksia kuten David Pountneyn 1990-luvun alussa Englannin kansallisoopperaan ohjaama versio, jossa tarina oli maustettu perheväkivallalla ja sijoitettu nykyajan suurkaupungin ankealle esikaupunkialueelle.
Jukka Lindström
Lindström edusti koko Veikkausliiga-uransa kasvattajaseuraansa Myllykosken Palloa. Hän debytoi liigassa 27. elokuuta 1995 ottelussa Valkeakosken Hakaa vastaan ja teki ensimmäisen liigamaalinsa 20. syyskuuta 1998 ottelussa Jaroa vastaan. Vuosina 1995–2006 hän pelasi kaikkiaan 192 ottelua ja teki 10 maalia sekä saavutti yhden SM-kullan, kolme -hopeaa, kolme -pronssia ja kaksi Suomen cupin voittoa. Liigauransa alussa Lindström pelasi kahtena kautena lainalla Ykkösen Kultsussa ja liigauransa päätettyään kaudella 2007 Kakkosen Kuusankoskessa. Hän pelasi myös kaksi poikien ja kymmenen nuorten maaottelua.
Kuopion Kelta-Mustat
Kelta-Mustat on kuopiolainen urheiluseura.
KeMu on pelannut pesäpallon SM-sarjassa kausina 1952 ja 1960. Suomensarjan itälohkon seura on voittanut 1950, 1951, 1954, 1959 ja 1998. Pohjois-Savon maakuntasarjan seuran kakkosjoukkue voitti 1952. Uusimuotoisessa maakuntasarjassa KeMu on onnistunut voittamaan keskilohkon vuonna 1990.
Kelta-Mustien yhdistäessä voimansa 1999 Siilinjärven Pesiksen kanssa, syntyi Puijon Pesis.
Rantasalmen Urheilijat
Aiheesta muualla
Seuran kotisivut
Postmodernin lumo
Postmodernin lumo on kokoelma sosiologi Zygmunt Baumanin kirjoituksia, joka ilmestyi vuonna 1996 Vastapainon kustantamana.
Hui-kiinalaiset
Historia
pienoiskuva|vasen|Hui-kiinalainen [[imaami kuvattuna 1900-luvun alkupuoliskolla.]] Islam saapui Kiinaan Tang-dynastian aikana vuosien 618 ja 906 välillä. Sen toivat maahan arabi- ja persialaiskauppiaat ja merimiehet. Monet heistä asettuivat asumaan Kiinaan ja menivät naimisiin paikallisten naisten kanssa. He joutuivat pitkään asumaan eristyksissä omissa enklaaveissaan, jossa he saattoivat tosin harjoittaa islamin mukaista elämää. Ensimmäisen aallon mukana tulleiden muslimien lapset alkoivat sittemmin puhua kiinaa ja heidän määränsä kasvoi maahanmuuton ja luonnollisen väestönkasvun seurauksena. Muslimeja tuli entistä enemmän mongolien valloitettua Kiinan 1200-luvulla. Mongolihallitsijat toivat maahan oppineita muslimeja Keski- ja Länsi-Aasiasta toimimaan esimerkiksi virkamiehinä. Sittemmin he sulautuivat paikallisiin hui-kiinalaisiin. Muslimien maahanmuutto puolestaan tyrehtyi 1500-luvulla eurooppalaisten otettua Intian valtameren kauppaherruuden arabeilta. Huit omaksuivat paljon tapoja han-kiinalaisilta, kuten esimerkiksi kielen, ruuan, sukunimet ja niin edelleen,mutta uskonto ja oma identiteetti säilyi edelleen.
Juha-Pekka Hytönen
Seurajoukkueissa
Hytönen kirjoitti tammikuussa 2010 JYPin kanssa mallia mallia 1+1+2 olleen jatkosopimuksen vuoteen 2014 saakka. Ensimmäisen kauden Hytönen pelaisi varmuudella JYPissä, mutta ensimmäisen ja toisen kauden jälkeen Hytösellä oli mahdollisuudet siirtyä ulkomaille. Jos Hytönen ei olisi siirtynyt viimeistään 2012 ulkomaille sopimus olisi jatkunut automaattisesti vuoteen 2014 asti. Hytösen jatkaessa ulkomailla useamman vuoden sopimuksen kaksi viimeistä vuotta mitätöityisivät. Hytönen pelasikin JYPissä kevääseen 2012, jolloin Hytönen voitti joukkueessa toisen Suomen mestaruutensa. Kaudelle 2012–2013 hän käytti KHL-optionsa ja teki vuoden sopimuksen KHL-joukkue Amur Habarovskin kanssa. Hän pelasi Amurissa yhden kauden, jonka jälkeen hän siirtyi Sveitsiin.
Sony Xperia
Sony Ericssonin valmistama Xperia X1 oli ensimmäinen Ericssonin älypuhelin, jonka käyttöjärjestelmä oli Windows Mobile. X1:ssä oli kolmen tuuman ja 800 × 480 pikselin TFT-kosketusnäyttö, joka tuki 65 536 väriä, ja liukuva qwerty-näppäimistö. Vuodesta 2010 eteenpäin käyttöjärjestelmä vaihtui Androidiksi.
Titanicin kohtalonyö (elokuva)
Elokuvan keskeisiä rooleja esittävät Kenneth More, Ronald Allen, Robert Ayres, Honor Blackman, Anthony Bushell, John Cairney, Michael Goodliffe, Kenneth Griffith, Laurence Naismith, Russell Napier ja George Rose. Sean Connery tekee elokuvassa cameo-roolin kansimiehenä. Elokuvan on ohjannut Roy Ward Baker.
Chathaminviherkaija
Elinympäristö
Laji elää tiheissä, koskemattomissa metsissä ja pensaikoissa.
Ravinto
Ruokavalio koostuu siemenistä, hedelmistä, kukista, vihreistä lehdistä ja versoista sekä hyönteisistä ja muista pienistä selkärangattomista.
Inbound-markkinointi
Inbound-markkinointia toteutetaan internetin avulla ja keskeisiä inbound-markkinoinnin keinoja ovat:
Inbound-markkinoinnin vastakohta on outbound-markkinointi, joka perustuu siihen, että markkinoija lähestyy potentiaalisia ostajia markkinointiviesteillään käyttäen hyväksi markkinoijan kontrollissa olevia viestintäkanavia. Outbound-markkinoinnin välineitä ovat esimerkiksi:
Inbound-markkinoinnin merkitys kasvaa asiakkaiden ostokäyttäytymisen muuttuessa. Muutosta ajaa etenkin teknologian kehitys.
Hypofosfatemia
Oireet
Vakava hypofosfatemia voi myös heikentää hengityslihasten ja sydänlihaksen voimaa, jotka esimerkiksi lisäävät tarvetta hengityskoneelle ja pahentavat sydämen vajaatoimintaa. Vakava hypofosfatemia voi myös johtaa moniin hermoston häiriöihin, joissa oireita ovat muun muassa hetkittäinen ihon tunnottomuus, muut vakavammat neuropatiat, epilepsia tai kooma.
Syyt
Eräs yleinen syy liikaeritykseen on primäärinen lisäkilpirauhasen vajaatoiminta, jossa keho tuottaa liikaa PTH:ta. Kirurginen munuaisensiirto voi johtaa myös liikaerityksen, kun kehon PTH:n tuotto ei riitä hillitsemään siirteen fosfaattien eritystä virtsaan. Fosfaattien liikaeritystä aiheuttaa myös Fanconin oireyhtymä.
Syynä voi olla myös imeytymishäiriö. Esimerkkejä ovat ripuli ja fosforia sitovien aineiden liikakäyttö. Sitovia aineita ovat esimerkiksi sevelameeri ja ainakin kalsiumia, magnesiumia tai alumiinia sisältävät antasidit. Nikotiinihappo voi myös lääkekäytön annoksin laskea veriseerumin fosforipitoisuutta hieman, noin 0,1 mmol/l.
Saippuamarjakasvit
Saippuamarjakasvit (Sapindaceae) on Sapindales-lahkoon kuuluva aitokaksisirkkaisten kasvien heimo. Siihen kuuluu 140 sukua, joissa on yhteensä noin 1630 lajia eri puolilla maailmaa sekä lämpimissä että trooppisissa oloissa. Ne ovat puita, pensaita ja puuvartisia köynnöksiä. Monissa niistä on maitomaista maitiaisnestettä ja miedosti myrkyllisiä saponiineja. Lehdet ovat yleensä parilehdykkäiset tai sormijakoiset ja hedelmä on usein kota, vaikka joillain lajeilla se on kehittynyt meheväksi.
Nykyään useat tutkijat sisällyttävät vaahterakasvit (Aceraceae) ja hevoskastanjakasvit (Hippocastanaceae) saippuamarjakasveihin alaheimona Hippocastanoideae.
Luokittelu
2. Hippocastanoideae: Viisi sukua ja 143 lajia pohjoisella lauhkealla vyöhykkeellä; jokunen laji tavataan tropiikissa ja silloin tavallisesti vuoristossa. Suurin suku on vaahterat (Acer, 126 lajia).
3. Dodonaeoideae: Sukuja 22, lajeja 145 tropiikissa ja lämpimillä seuduilla, erityisesti Australiassa ja Kaakkois-Aasiassa. Suurin on 70-lajinen akeoiden (Dodonaea) suku.
OlutHuone
OlutHuone on HOK-Elannon oluthuoneiden ketju. Sen muodostaa seitsemäntoista pääasiassa pääkaupunkiseudulla sijaitsevaa ravintolaa, joissa tarjoillaan muun muassa erilaisia oluita. Ketjun ravintolat ovat Amsterdam, Angleterre, Hádanka, Hostina, Joutsen, Kaisla, Kitty's Public House, Kuikka, Milenka, Pošeidon, Rotterdam ja Sailor's sekä William K. -ravintolat Annankadulla, Kurvissa, Mannerheimintiellä, Sellossa ja Tennispalatsissa.
Eat Static
Eat Static juontaa juurensa Wooden Baby -nimisestä yhtyeestä, joka perustettiin vuonna 1987. Kolme vuotta myöhemmin se kehittyi Eat Staticiksi. Tuolloin mukana olivat Steve Everitt, Hinton ja Pepler. Kaksi jälkimmäistä soittivat aktiivisesti myös rockyhtye Ozric Tentaclesissa (koskettimet, rummut), jonka he jättivät lopulta 1994 keskittyäkseen täysipainoisesti Eat Staticiin. Helmikuussa 2008 Joie Hinton jätti puolestaan Eat Staticin viettääkseen enemmän aikaa perheensä parissa.
Guiraut Riquier
pienoiskuva|Guiraut Riquierin laulu Guiraut Riquier (n. 1230–1292) oli viimeisiä trubaduureja. Hän vaikutti 1200-luvun jälkimmäisellä puoliskolla ja kuoli vuonna 1292 tai myöhemmin. Häneltä on säilynyt epätavallisen suuri määrä lauluja.
Riquier asui jonkin aikaa Espanjassa ja toimi Alfonso X Viisaan palveluksessa.
Marcabru
Marcabru vaikutti 1100-luvun ensimmäisellä puoliskolla ja aktiivisesti vuosina 1130-1149. Hän oli tiettävästi kotoisin Gasconista ja oleskeli Poitiers'n, Toulousen ja Espanjan hoveissa. Useita kymmeniä Marcabrun runoja on säilynyt näihin päiviin, mutta vain neljään on jäljellä musiikki.
Gimme More
Listasijoitukset
"Gimme More" saavutti Yhdysvalloissa platinalevyyn oikeuttavan myyntimäärän helmikuussa 2008.
Rey Mysterio
World Championship Wrestling
1996 Mysterio siirtyi WCW:ään. Hän debytoi WCW:n The Great American Bashissa. Hänellä oli vastassa Dean Malenko Cruiserweight mestaruudesta, missä Malenko säilytti mestaruutensa. Mysterio voitti kuitenkin pari viikkoa myöhemmin Cruiserweight Championship-mestaruuden Malenkolta, mutta hävisi vyönsä 27. lokakuuta Halloween Havocissa Malenkolle takaisin. World War 3.-tapahtumassa Mysteriolla oli ottelu Último Dragon J-Crown mestaruudesta, mutta Dragon voitti säilyttäen mestaruutensa. Vuoden 1997 Halloween Havocissa oli Title vs. Mask - ottelu Eddie Guerreron kanssa Cruiserweight Championship- mestaruudesta, jossa Mysterio onnistui saamaan mestaruuden haltuunsa toistamiseen, mutta hävisi mestaruuden Eddie Guerrerolle takaisin jo pari viikkoa myöhemmin. Vuoden 1998 alussa WCW:n Thunder-tapahtumassa Mysterio voitti Juventudin ja voitti Cruiserweight Championship- mestaruuden kolmannen kerran, mutta hävisi jo 9 päivän päästä Souled Out-tapahtumassa Chris Jericholle mestaruuden. Tämän jälkeen Mysterio jäi puolen vuoden ajaksi sivuun polvileikkauksen vuoksi. Mysterio palasi takaisin Bash at the Beach-tapahtumassa ja otteli heti Cruiserweight Championship- mestaruudesta Jerichon kanssa ja voitti mestaruuden neljännen kerran.
Smackdown! (2010)
27. elokuuta Smackdownissa hän hävisi No Disqualification matsissa Kanelle ja tämän jälkeen joutui Alberto Del Rion hyökkäyksen kohteeksi joka vahingoitti jo valmiiksi loukkaantunutta Mysterion vasenta kättä jolloin hän joutui hetkellisesti sairauslomalle. Tämä johti Mysterion ja Del Rion välisen feudin kasvamiseen entisestään. Mysterio palasi Smackdownin ensimmäisessä jaksossa SyFy kanavalla ja yritti hyökätä Del Rion kimppuun ja iski 619 liikkeen Del Rion kehäkuuluttajalle Del Rion karattua kehästä. 8. lokakuuta Smackdownissa Mysterio voitti Del Rion ja lopetti tämän voittoputken. 15. lokakuuta hän voitti Cody Rhodesin jolloin hänestä tuli toinen jäsen Smackdownin tiimiin Bragging Rights tapahtumaan. 22. lokakuuta Mysterio voitti Big Show’n ja Kofi Kingstonin kanssa The Mizin, Sheamusin ja Ezekiel Jacksonin brändien (Rawin ja Smackdownin) välisessä kuuden miehen tag team ottelussa. Bragging Rights tapahtumassa Mysterio joutui poistumaan kesken ottelun Alberto Del Rion hyökättyä hänen kimppuunsa. Hän kuitenkin palasi auttaamaan Edgeä joka olisi ollut viimeinen jäljellä oleva Smackdown tiimistä. He saivat eliminoitua CM Punkin, Ezekiel Jacksonin ja The Mizin ja veivät Bragging Rights voiton toisen kerran Smackdownille. Sen jälkeen hän osallistui Smackdownissa Triple Threat ykköshaastajuus matsiin Edgeä ja Alberto Del Rioa vastaan Kanen World Heavyweight mestaruudesta Survivor Series (2010) tapahtumassa. Ykköshaastajuus matsin voitti kuitenkin Edge, kun hän teki Spearin Del Riolle, jonka olkapäillä Mysterio oli. Tämän jälkeen Rey ja Del Rio jatkoivat feudiaan ja sopivat Survivor Seriesiin Traditional Survivior Series Elimination ottelun. Team Mysterioon kuului Mysterion lisäksi Big Show, Kofi Kingston, MVP ja Chris Masters. Team Del Rioon kuului Del Rion lisäksi Drew McIntyre, "Dashing" Cody Rhodes, Jack Swagger ja Tyler Reks. Ottelussa Team Mysterio voitti, kun Mysterio teki 619:n ja Big Show Chokeslamin. Del Rio olisi kuulunut vielä otteluun, mutta Big Show tyrmäsi hänet ottelun aikana ja näin ei voinut Del Rio jatkaa. Seuraavalla viikolla Mysterio puhui World Heavyweight Championista ja Del Rio tuli ja he alkoivat puhua Mysterion murtuneesta kädestä ja terästuoleista. Tämä johti otteluun TLC:ssä ja se tulisi olemaan Tuolit ottelu. Kuitenkin Smackdownin GM Theodore Long ilmoitti että TLC:ssä tulisi olemaan Fatal 4 Way TLC ottelu Kanen, Edgen; Del Rion ja Mysterion välillä. Tapahtumassa ottelun voitti Edge. Mysterio ja Del Rio jatkoivat vieläkin kiistaansa ja heidän välinen feudi kulminoitui Smackdownissa "2 out out of 3 falls" otteluun. Del Rio voitti kun Rion kehäkuuluttaja tarttui Mysteriota jalasta kehän ulkopuolella ja hänet uloslaskettiin. Ottelun jälkeen Mysterio purki turhautumistaan Ricardo Rodriguesiin (Del Rion kehäkuuluttaja) ja teki tälle 619.
Anthony Nesty
Soulin jälkeen Nesty oli sadan metrin perhosuinnissa voittamaton kolmen vuoden ajan. Hänen meriittilistalleen tulivat voitot sekä Hyvän tahdon kisoissa Seattlessa 1990 että MM-kilpailuissa Perthissä 1991. Lisäksi Nesty voitti kolme peräkkäistä Yhdysvaltain yliopistomestaruutta 100 metrin perhosuinnissa 1990-1992 ja yhden 200 metrin perhosuinnissa 1990.
Telenovela
Tuotanto
Telenovelan tekemisestä sovitaan yleensä noin 20 jaksoksi, sillä niiden tuotanto on sidottu huomattavan paljon yleisön mielipiteeseen. Juonikuvioita voidaan esimerkiksi muuttaa yleisen mielipiteen perusteella. Esimerkiksi Rede Globo saa tuhansia sähköposteja ja soittoja kuukaudessa katsojilta ja käyttää miljoonia katsojien mielipiteiden tutkimiseen. Koska telenovelat ovat huomattavan suosittuja, televisioyhtiöt myös näyttävät niitä mainosrahaa saadakseen, sillä suosituissa sarjoissa näkyvien tuotteiden myynti kasvaa selvästi. Lisäksi televisioyhtiöt myyvät sarjojen musiikkia, joka yleensä koostuu uusista popkappaleista.
Isokurnusimppu
Isokurnusimppu (Chelidonichthys lucernus) on merenpohjan simppukala, joka elää Atlantin itäosassa Norjasta Länsi-Afrikan rannikolle sekä Välimeressä ja Mustassameressä. Lajin nimi tulee kyvystä tuottaa kurnuttavaa ääntä.
Amnestia
Amnestia ( 'unohdus') tarkoittaa yleistä armahdusta, jolla tiettyyn (usein poliittiseen) rikokseen syyllistyneiden teko unohdetaan kokonaan tai ainakin seuraamuksia lievennetään tuntuvasti. Yleensä amnestia myönnetään sisällissodan hävinneelle osapuolelle joidenkin vuosien kuluttua sodan päättymisestä.
Jean-Yves Bosseur
Vuonna 1977 Bosseur oli mukana perustamassa Intervalles -ryhmää, joka yhdistää kuvataiteita, teatteria, tanssia ja kirjallisuutta ja edistää taiteidenvälistä vuoropuhelua. Hän on tehnyt yhteistyötä myös Jiří Kolářin kanssa hyödyntäen sitaatti- ja kollaasitekniikkaa. Michel Butorin kanssa Bosseur on tehnyt Matériel pour un Don Juan (1977) ja Les Tarots-Musiciens (Eloge de Raymond Roussel, 1983-1984) –teokset.
Ann Morgan Guilbert
Ann Morgan Guilbert muistetaan parhaiten rooleistaan televisiosarjoissa The Dick Van Dyke Show’ssa, jossa hän näytteli Millie Helperiä 61 jaksossa vuosina 1961–1966, sekä Nannyssä, jossa hän näytteli Yetta Rosenbergia 57 jaksossa vuosina 1993–1999. Guilbert aloitti viihdeuransa esiintyjänä ja laulajana Billy Barnes Revuesissa 1950-luvulla Broadwaylla John Golden Theatressa sekä The Lyceum Theatressa.
Talouskuri
Talouskuri käytännössä
Talouskuri-käsite on liitetty tilanteisiin, joissa vaikeuksiin joutunutta taloudellisesti avustava taho asettaa auttamisen kohteen toteuttaman kustannustensa karsimisen sen lainoittamisen tai velkajärjestelyn ehdoksi. Käytännön esimerkkinä tästä on esimerkiksi IMF:n, EKP:n ja euroryhmän vaateet Kreikan valtiota kohtaan Kreikan talouskriisin lainoittamisen yhteydessä.
Kritiikki tieteellisessä tutkimuksessa
Talouskurin käsite on liitetty tutkimusuutisoinnissa mm. itsemurhien määrän lisääntymiseen.
Tutkijat House, Proebing & Tesar (2017, sivu 3) ovat tehneet laajan empiirisen analyysin austerity-politiikan vaikutuksista finanssikriisin jälkeen. Estimointi on tehty DSGE-mallilla euroalueen valtioiden sarjasta 2010-2014. Tutkimuksen analyysituloksista nähdään, että aggregaattituotanto EU10-maissa (Belgia, Saksa, Viro, Ranska, Luxemburg, Alankomaat, Itävalta, Slovenia, Slovakia ja Suomi) olisi noin kolmen prosentin laskun sijaan kriisiä edeltävällä tasollaan ilman austerity-toimenpiteitä. Efekti on vielä korostuneempi GIPSI-maissa (Kreikka, Irlanti, Portugali, Espanja, Italia), jossa aggregaattituotanto olisi laskenut 18 %:n sijaan vain 1 %:n. Estimointi osoittaa austerity-politiikan olevan tehoton myöskin julkisen velkasuhteen vähentämisessä BKT:n dramaattisen kontraktioefektin vuoksi.
Kritiikki politiikassa
Politiikassa sosialistiset puolueet on tulkittu talouskurivastaisina sekä velkaelvytystä suosivina. Toisaalta myös porvaripuolueita on kritisoitu leikkauksien suosimisesta veronkiristysten kustannuksella.
Natallja Salahub
Salahub karsiutui Lissabonin sisäratojen MM-kisoissa 2001 400 metrin juoksun välierissä ajallaan 53,60. Samana vuonna hän karsiutui Edmontonin MM-kisoissa 400 metrin alkuerissä ajalla 51,78. Kisojen jälkeen hänen ilmoitettiin kärynneen dopingista. Hän oli kilpailukiellossa 10. elokuuta 2001 – 9. elokuuta 2003.
Sekatuomioistuin
Kansainvälinen sekatuomioistuin
Kansainvälinen sekatuomioistuin oli nimitys sellaisille ensimmäisen maailmansodan jälkeen perustetuille tuomioistuimille, joissa yksityishenkilöillä oli rajattu oikeus ajaa kannetta valtiota vastaan.
Viljo Laine
Viljo Erik Laine (9. lokakuuta 1908 Siikainen – 2. maaliskuuta 1977 Karvia) oli Mannerheim-ristin ritari numero 42. Panssarivaunun johtajana Panssaripataljoonassa toiminut Laine nimitettiin Mannerheim-ristin ritariksi 19. marraskuuta 1941. Sotilasarvoltaan Laine oli nimityshetkellä kersantti ja hän työskenteli siviilielämässä autonkuljettajana.
Veikko Latvala
Veikko Johannes Latvala (s. 28. helmikuuta 1933 Vimpeli) on entinen suomalainen pesäpalloilija.
Cincinnatin yliopisto
Yliopisto syntyi vuonna 1870 Cincinnati Collegen ja Medical College of Ohion yhdistyessä. UC:n perustamisvuotena mainitaan yleensä jälkimmäisen aloitusvuosi 1819.
Trubaduuri
Keskiajan trubaduurit
Varhaisimpiin nimeltään tunnettuihin trubaduureihin kuuluvat muun muassa Guillaume d'Aquitaine (1071–1127) ja Berenguier de Palou (1000- ja 1100-lukujen vaihteessa). Trubaduureja tunnetaan nimeltä useita satoja, mutta musiikkia on säilynyt ainoastaan noin neljältäkymmeneltä – ja useimmilta näistäkin vain hyvin vähäisiä näytteitä.
Reija Hirvikoski
Hirvikoski on palkittu ensimmäisenä suomalaisena naislavastajana Jussi-palkinnolla vuonna 1987 elokuvan Lumikuningatar visuaalisesta suunnittelusta. Hirvikoski on työskennellyt visuaalisena suunnittelijana vuodesta 1979 yhteensä yli sadassa produktiossa: elokuvassa (muun muassa Lumikuningatar 1987), televisiossa (muun muassa MTV3 Uutisstudio 2001) ja teatterissa (muun muassa Kalevala, Helsingin kaupunginteatteri 1984; Virkoja, Oulun kaupunginteatteri 1987; Tiikerin varjo, Teatteri Pieni Suomi 1988; Jos talviyönä matkamies, Helsingin Juhlaviikot 1996; Viivi ja Wagner, Turun kaupunginteatteri 2002; Kunnia, Tampereen Työväen Teatteri 2004; Mania 2004 ja Idiootti 2009, Espoon Kaupunginteatteri; Kauppamatkustajan kuolema, Turun kaupunginteatteri 2005; Elämän musiikki 2006, Elektra 2008 ja Rikos ja rangaistus Oulun kaupunginteatteri 2011; Kainon laulu 2014, Sara ja Erik 2016 ja Kissa kuumalla katolla 2017 Tampereen Työväen Teatteri, Arktinen hysteria Kansallisteatteri 2017 sekä Lempi Rovaniemen Teatteri 2020-2023). Useat hänen suunnittelemansa lavastukset ovat olleet maailmankantaesityksiä.
Brnon raitioliikenne
pienoiskuva|270x270px| Raitiovaunuja Brnossa. Brnon raitiotiet ovat maailman vanhimpia käytössä olevia raitioteitä. pienoiskuva|270x270px| Museohöyryraitiovaunu kesäkuussa Brnossa pidettävässä vuotuisessa raitiovaunuparaatissa. pienoiskuva|270x270px| Museohevosraitiovaunu kesäkuussa Brnossa pidettävässä vuotuisessa raitiovaunuparaatissa. Brnon raitioliikenne (tšekiksi Tramvajová doprava v Brně, lyhyemmin Tramvaje v Brně) on Tšekin tasavallan vanhin raitiotieverkosto; Brnon ensimmäiset hevosraitiolinjat avattiin vuonna 1869. Nykyisin Brno on Tšekin tasavallan toiseksi suurin kaupunki Prahan jälkeen, ja kaupungin raitiotieverkosto on niinikään maan toiseksi suurin.
Virvatuli
Virvatulet kansanperinteessä
thumb|upright|[[Arnold Böcklin, Virvatuli, 1882.]] Virvatulia esiintyy lähes kaikkien kulttuurien uskomuksissa, ja usein virvatuliin liittyvät tarut ovat hyvin vanhoja. Suomessa ja muuallakin Euroopassa on voitu ajatella, että virvatulet ovat henkiolentoja tai niiden valoja. Valon avulla henkiolento houkuttee ihmistä, jotta tämä eksyisi tai vahingoittuisi. Vaappuvia virvatulia on voitu pitää lyhtyinä, joita joku olento kantaa pimeässä.
Tieteelliset selitykset
Toisinaan virvatulet muistuttavat pallosalamaa sen mukaan, miltä ne näyttävät ja kuinka ne käyttäytyvät. Onkin ehdotettu, että valopallomaiset tai liikkuvat virvatulet aiheutuisivat luonnossa esiintyvistä sähköisistä ilmiöistä. Ukkosella korkeisiin rakennuksiin tai puiden latvoihin syntyvää hohdetta kutsutaan ukonvirvaksi, joka on sähköinen ilmiö.
Luigi Diligenza
Diligenzan edeltäjä Capuassa oli Tommaso Leonetti ja seuraaja Bruno Schettino.
KSI
YouTube-ura
Helmikuussa 2013 KSIOlajidebt esiintyi GWRomg:in "KSI VS FIFA // The Record Slam"-videossa, jossa hän rikkoi "eniten maaleja tietokonetta vastaan (110 maalia)"-ennätyksen, tekemällä 190 maalia. Sen ansiosta hänen nimensä julkaistiin vuoden 2013 Guinness World Records Gamer's Edition-kirjassa.
Ninite
Ninite (koodinimeltään Volery) on Microsoft Windows -ympäristöön rakennettu palvelu, jonka avulla hallinnoidaan kolmannen osapuolen ohjelmistojen asentamista ja päivittämistä. Ninitestä on kolme erilaista versiota, ilmainen versio yksityiskäyttöön, maksullinen Pro-versio yritysympäristöihin ja halvempi Updater muiden tarpeisiin.
Ninite on saanut hyviä arvosteluja esimerkiksi HowtoGeekin ja PCworldin testeissä.
Veto (oikeustiede)
Veto on tavallinen suomenkielinen sana, ja se taipuu normaalisti veto : vedon erotuksena latinankielisestä käsitteestä veto. Vastaava verbi on vedota, ja siitä muodostettu substantiivi vetoaminen.
Matador
Matador tarkoittaa seuraavia asioita:
Pontius Pilatuksen kirjeet
Pontius Pilatuksen kirjeet on W. P. Crozierin vuonna 1928 Manchester Guardian -lehdelle kirjoittama uskonnollinen romaani Pontius Pilatuksen kirjeistä Senecalle Roomaan. Kirjan suomensi Aapeli Saarisalo 1938.
Požega (Serbia)
Požega on kaupunki ja kunta Serbiassa Zlatiborin piirikunnassa. Kaupungin asukasluku oli 13 206 vuonna 2002 ja koko kunnan asukasluku 32 293.
Albert Räsänen
Suomen sisällissota
Albert Räsänen astui Suomen armeijan palvelukseen 11. helmikuuta 1918 vääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan vääpeliksi 3. Jääkärirykmentin 5.Jääkäripataljoonan 2. komppaniaan. Hän otti osaa sisällissodan taisteluihin Tampereella ja Viipurissa.
Amy Robbins
Amy Robbins (s. 18. helmikuuta 1971) on brittiläinen näyttelijä. Hän on näytellyt muun muassa on tohtori Jill Weatherillia sarjassa Kyläsairaala (The Royal). Robbins on naimisissa näyttelijä Robert Dawsin kanssa.
Andong (Korea)
Andong on paikka, josta kungfutselaisuus levisi Koreaan. Joseon-dynastian valtakaudella siellä vaikutti monia kungfutselaisia oppineita.
1970-luvulta alkaen kaupunki on kehittynyt nopeasti, vaikka kaupungistumisen eteneminen on saanut väkeä muuttamaan edelleen Souliin. 1990-luvun lopulta kaupunki on kehittynyt myös matkailukohteena.
Juha Inovaara
Inovaara, joka työskentee nykyään tietoturva-alan yrityksen myynnissä partnerina, on koulutukseltaan metsätalousinsinööri ja toimi aiemmin metsäalalla. Hän vietti lapsuutensa Rengossa ja nuoruutensa Hämeenlinnassa. Myllylahden kustantama Inovaaran esikoisteos Männyn takaa kuvaa fiktiivisen tarinan avulla nuoren miehen polkua metsäalalle ja puunhankintatehtäviin.
Chilensarda
Chilensarda (Sarda chiliensis) on Tyynessämeressä elävä makrillien heimon kalalaji. Lajin kanta on viime aikoina vähentynyt.
Noituri
Elokuva
Vuonna 2001 Noiturista julkaistiin puolankielinen elokuva Wiedźmin. Se pohjautui kahteen ensimmäiseen novellikokoelmaan, ja Geraltia esitti Michał Żebrowski. Elokuvan budjetti oli noin 18,8 miljoonaa złotya (noin 4,5 miljoonaa euroa). Elokuva ei kuitenkaan ollut menestys: teattereissa elokuvan näki ainoastaan noin 640 000 katsojaa, ja lipputulot tuottivat arviolta 9,5 miljoonaa złotya, joka ei riittänyt kattamaan elokuvan budjettia. Elokuvan epäonnistumisesta syytettiin pääasiassa sen huonoa tarinaa ja erikoistehosteita. Käsikirjoittaja Michał Szczerbic pyysi vetämään nimensä pois elokuvasta muutama päivä ennen ensi-iltaa, koska hänen mukaansa elokuva poikkesi liikaa hänen käsikirjoituksestaan. Grzegorz Ciechowskin laatimaa musiikkia, kuvankauniita maisemia sekä näyttäviä taistelukohtauksia pidettiin elokuvan onnistuneimpina osina.
Videopelit
Vuonna 2010 CD Projekt ilmoitti, että se kehittää jatko-osaa nimeltä The Witcher 2: Assassins of Kings ja julkaisee sen vuoden 2011 alussa. Peli julkaistiin Windowsille toukokuussa 2011, ja jo saman vuoden syksynä sen myynti läheni miljoonan rajaa. Peli menestyi myös arvosteluissa ensimmäistä osaa paremmin, ja sen Metacritic-arvosana on 88. Samana vuonna kerrottiin, että sarja saapuu ensimmäistä kertaa myös konsoleille. Toisen osan Enhanced Edition julkaistiin Xbox 360:lle huhtikuussa 2012.
Anssi Joutsenlahti
Ura
Vuosina 1998–2002 Joutsenlahti työskenteli Jämijärven ja vuosina 2002–2005 Jurvan kirkkoherrana. Hänelle on myönnetty rovastin arvonimi. Kansankirkolliselta herätysliiketaustaltaan Joutsenlahti on herännäinen eli körtti.
Anssi Sinnemäki
Anssi Sinnemäki (s. 18. syyskuuta 1947 Helsinki) on suomalainen kirjailija, kirjankustantaja, toimittaja ja kustannustoimittaja.
Stelton
Historiaa
Stelton perustettiin 1960 valmistamaan ja markkinoimaan ruostumattomasta teräksestä valmistettuja keittoastioita. Vuonna 1964 yritys tilasi arkkitehti Arne Jacobsenilta sarjan metalliastioita. Näin syntyi Cylinder Line, jota valmistetaan yhä korkeakiiltoisesta ruostumattomasta teräksestä. Vaikka Steltonin oli niiden valmistamiseksi uudistettava tuotantolaitteitaan, sarjasta tuli heti markkinoille tultuaan 1967 suuri muotoilu- ja myyntimenestys. Yhdysvaltalainen American Institute of Interior Designers palkitsi sen International Design Awardillaan. Sarjaan kuului alun perin 18 osaa, mutta Jacobsen kehitti siihen uusia esineitä aina kuolemaansa 1971 asti, ja nykyisin Cylinder Lineen kuuluu 34 eri tuotetta.
Vuotie
thumb|350px|Vuotie [[Rastilan ja Meri-Rastilan kohdalla, Vuosaaren keskustaan päin katsottuna.]]
Makuuni
Historia
Ketjun liikkeiden määrä oli korkeimmillaan yli 80 vuonna 2009, jolloin liikevaihtoa oli 24 miljoonaa euroa. Verkossa toimivat tilausvideopalvelut kuitenkin vaikeuttivat Makuunin toimintaa videovuokrausmarkkinoilla. Yhtiö panosti irtomakeisiin. Se myös avasi oman verkossa toimivansa videovuokraamon vuonna 2012. Yhtiön liikevaihto oli seitsemän miljoonaa euroa vuonna 2016, ja tuolloin Makuuni työllisti 79 henkilöä. Tilikauden tulos oli 1,2 miljoonaa euroa tappiollinen. thumb|Myymälä Oulun [[Haukipudas (kaupunginosa)|Haukiputaalla vuonna 2013.]]
Anton Kotonen
Elämä ja ura
thumb|left|Kotonen nuorena. Kotonen pääsi ylioppilaaksi Viipurin suomalaisesta klassillisesta lyseosta vuonna 1898. Hän suoritti oikeustutkinnon vuonna 1902 Helsingin yliopistossa ja sai varatuomarin arvon 1905. Kotonen toimi Sortavalan kaupungin pormestarina eli raastuvanoikeuden päällikkötuomarina 1904–1905 ja Sortavalan kaupunginviskaalina eli syyttäjänä 1906–1907. Sen jälkeen hänellä oli oma asianajotoimisto Sortavalassa vuosina 1906–1920. Asianajotoimistossaan hänellä oli harjoittelijana myöhempi tunnettu poliitikko Väinö Tanner. Vastavalmistunut Tanner oli kesällä 1911 havainnut puoluetoverinsa Anton Kotosen omistavan asianajotoimiston, ja kun ei saanut työpaikkaa Helsingistä, hän otti yhteyttä Kotoseen ja aloitti syksyllä työt Sortavalassa.